ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড-১৯-এর বিষয়ে সর্বশেষ তথ্য
৬ লক্ষ ৩৫ হাজারের বেশি সংক্রমিত আরোগ্য লাভ করেছেন, সুস্থ হয়ে ওঠার হার ৬৩.৩৩ শতাংশ
গত ২৪ ঘন্টায় প্রায় ২৩ হাজার জন সুস্থ হয়েছেন
নয়াদিল্লি, ১৭ জুলাই, ২০২০
‘টেস্ট, ট্র্যাক ও ট্রিট’ কৌশল গ্রহণ করা সহ রাজ্য ও কেন্দ্রশাসিত অঞ্চলগুলি নানা ব্যবস্থা নেওয়ায় কোভিড-১৯-এর মোকাবিলায় সুফল পাওয়া যাচ্ছে। ভারতে সুস্থ হয়ে ওঠার সংখ্যা এর ফলে ক্রমশ বৃদ্ধি পাচ্ছে। গত ২৪ ঘন্টায় ২২,৯৪২ জন সুস্থ হয়ে বাড়ি ফিরেছেন। মোট সংক্রমিতের ৬৬.৩৩ শতাংশ আরোগ্য লাভ করেছেন। আজ পর্যন্ত মোট ৬,৩৫,৭৫৬ জন সুস্থ হয়ে উঠেছেন।
বাড়ি বাড়ি সমীক্ষা, সংক্রমিতের সংস্পর্শে যাঁরা এসেছেন তাঁদের শনাক্তকরণ, কন্টেনমেন্ট এবং বাফার এলাকায় নজরদারি, নমুনা পরীক্ষার পরিমাণ বাড়ানো এবং যথাযথ সময়ে রোগ শনাক্তকরণের ফলে সংক্রমণের হার দেশে বেশ কম। সারি ও আইএলআই রোগী সহ প্রবীণ নাগরিক এবং যাঁরা অন্যান্য জটিল অসুখে ভুগছেন, তাঁদের প্রতি নজর রাখা হচ্ছে। এর ফলে, সংক্রমিতদের দ্রুত চিকিৎসা শুরু করা সম্ভব হয়েছে। সংক্রমণের তীব্রতা অনুসারে কাউকে বাড়িতে অথবা হাসপাতালে চিকিৎসা হচ্ছে।
প্রতিদিন ৩ লক্ষেরও বেশি নমুনা পরীক্ষা করা হচ্ছে। গত ২৪ ঘন্টায় এই পরিমাণ ৩,৩৩,২২৮। দেশে মোট ১,৩০,৭২,৭১৮টি নমুনা পরীক্ষা করা হয়েছে - প্রতি ১০ লক্ষ জনপিছু ৯,৪৭৩টি নমুনা পরীক্ষা করা হয়েছে।
জানুয়ারি মাসে যেখানে সারা দেশে একটিমাত্র পরীক্ষাগারে কোভিড পরীক্ষা করা যেত আজ সেই সংখ্যা বৃদ্ধি পেয়ে ১,২৪৪ হয়েছে। এর মধ্যে সরকারি পরীক্ষাগার ৮৮০ এবং বেসরকারি পরীক্ষাগার ৩৬৪। রিয়েল টাইম আরটি-পিসিআর পদ্ধতিতে ৩৯২টি সরকারি পরীক্ষাগারে এবং ২৪৬টি বেসরকারি পরীক্ষাগারে অর্থাৎ মোট ৬৩৮টি পরীক্ষাগারে , ৪৫২টি সরকারি পরীক্ষাগার এবং ৫২টি বেসরকারি পরীক্ষাগার অর্থাৎ মোট ৫০৪টি পরীক্ষাগারে ট্রুন্যাট-এর মাধ্যমে এবং ৩৬টি সরকারি ও ৬৬টি বেসরকারি পরীক্ষাগারে অর্থাৎ মোট ১০২টি পরীক্ষাগারে সিবিন্যাট-এর মাধ্যমে নমুনা পরীক্ষা করা হচ্ছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB/DM
যোগাযোগওতথ্যপ্রযুক্তিমন্ত্রক
ডাক বিভাগ মহিলা ও প্রবীণ নাগরিকদের জন্য নতুন পরিষেবার সূচনা করবে
কলকাতা, ৮ মার্চ ২০২১
ডাক বিভাগের কলকাতা অঞ্চলে আন্তর্জাতিক নারী দিবস উপলক্ষ্যে মহিলা ও প্রবীণ নাগরিকদের জন্য নতুন একটি পরিষেবার সূচনা হবে।
কলকাতা অঞ্চলের মুর্শিদাবাদ, বীরভূম থেকে দক্ষিণ ২৪ পরগণা পর্যন্ত ১২টি বিভাগে একজন করে গ্রাহক কল্যাণ আধিকারিক  মনোনীত হবেন। কলকাতা অঞ্চলের বিভিন্ন বিভাগের সিডাব্লুও-দের নাম :
বিভাগ
মনোনীত সিডাব্লুও-র নাম
ল্যান্ড ফোন নম্বর
কলকাতা জিপিও
শ্রীমতি রমা ঘোষ
033-2243-8849/8249
কলকাতা সেন্ট্রাল
শ্রীমতি চিত্রলেখা দাস
033-2271-7124
কলকাতা নর্থ
শ্রীমতি মিতালী দে
033-2556-7877
কলকাতা ইস্ট
শ্রীমতি অর্পিতা অধিকারী
033-4065-0151
দক্ষিণ কলকাতা
শ্রীমতি ঋতুপর্ণা নস্কর
033-2466-2287
নর্থ প্রেসিডেন্সি
শ্রীমতি রঞ্জিতা দেবনাথ
033-2592-0112
সাউথ প্রেসিডেন্সি
শ্রীমতি অপর্ণা দত্ত
033-2433-8450
বারাসাত
শ্রীমতি বিউটি রানি পাল
033-5252-3463
বীরভূম
শ্রীমতি খুশবু কুমারী
03462-255507
মুর্শিদাবাদ
শ্রীমতি ইয়ান জোম শেরপা
03482-252522
নদীয়া উত্তর
শ্রীমতি সুস্মিতা সাধুখাঁ
03472-252849
নদীয়া দক্ষিণ
শ্রীমতি সুদত্তা চক্রবর্তী
033-2582-8514
গ্রাহক কল্যাণ আধিকারিকরা ডাক বিভাগের ক্ষুদ্র সঞ্চয়, মহিলা ও প্রবীণ নাগরিকদের পিএলআই সংক্রান্ত বিভিন্ন পরিষেবার বিষয়ে প্রয়োজনীয় তথ্য ফোনের মাধ্যমে দেবেন। এরমধ্যে রয়েছে পেনশন, স্ট্যাম্প, স্পীড পোস্ট, এসবি-র জন্য দাবি, অ্যাকাউন্ট খোলা, ডাক জীবন বীমার বিভিন্ন তথ্য, পার্সেল বা উপহার, দেশ-বিদেশের বিভিন্ন জায়গায় পাঠানোর জন্য প্রয়োজনীয় তথ্য সরবরাহ, পাঠানো জিনিসের বিষয়ে তথ্য ডাক বিভাগের বিভিন্ন পণ্য ও পরিষেবার মূল্য সংক্রান্ত অনুসন্ধানের তথ্য এইসব আধিকারিকরা দেবেন।
নির্ধারিত আধিকারিকদের ফোন নম্বর সহ বিভিন্ন তথ্য সকলকে জানাতে সোস্যাল মিডিয়া, ওয়েবসাইট এবং বিভিন্ন ডাক বিভাগে দেওয়া থাকবে।
প্রধানমন্ত্রীরদপ্তর
২০২২-২৩ অর্থ বছরে সিজিটিএমএসই ১ লক্ষ কোটি টাকার গ্যারান্টি স্পর্শ করায় প্রধানমন্ত্রী সন্তোষ প্রকাশ করেছেন
নয়াদিল্লি, ৩০ মার্চ, ২০২৩
প্রধানমন্ত্রী শ্রী নরেন্দ্র মোদী ২০২২-২৩ অর্থ বছরে ক্রেডিট গ্যারান্টি স্কিম ফর মাইক্রো অ্যান্ড স্মল এন্টারপ্রাইজেস  ১ লক্ষ কোটি টাকার গ্যারান্টি স্পর্শ করায় সন্তোষ প্রকাশ করেছেন। শ্রী মোদী বলেছেন যে আমরা আমাদের যুব সমাজের উদ্যোগী প্রয়াসের ওপর ভরসা রেখেছি যে তাঁরা আমাদের অর্থনীতিকে আরও উঁচুতে নিয়ে যাবেন।
অণু, ক্ষুদ্র ও মাঝারি শিল্পোদ্যোগ মন্ত্রকের একটি ট্যুইটের জবাবে প্রধানমন্ত্রী বলেছেন :
“আমরা আমাদের যুব সমাজের উদ্যোগী প্রয়াসের ওপর ভরসা রেখেছি যে তাঁরা আমাদের অর্থনীতিকে আরও উঁচুতে নিয়ে যাবেন।”
PG/AP/DM
(
স্বাস্থ্যওপরিবারকল্যাণমন্ত্রক
কেন্দ্র এ পর্যন্ত ১৬.৫৪ কোটির বেশি টিকার ডোজ রাজ্য ও কেন্দ্রশাসিত অঞ্চলগুলিকে বিনামূল্যে দিয়েছে
রাজ্য ও কেন্দ্রশাসিত অঞ্চলগুলির কাছে ৭৫ লক্ষেরও বেশি ডোজ রয়েছে
আগামী ৩ দিনে রাজ্য ও কেন্দ্রশাসিত অঞ্চলগুলি ৬০ লক্ষের বেশি টিকার ডোজ পাবে
নয়াদিল্লী, ৩ মে, ২০২১
কেন্দ্র কোভিড-১৯ মহামারীর বিরুদ্ধে লড়াইয়ে নেতৃত্ব দিচ্ছে। পুরো সরকারের নিয়ন্ত্রণাধীন এই উদ্যোগে রাজ্য ও কেন্দ্রশাসিত অঞ্চলগুলিও রয়েছে। নমুনা পরীক্ষা, সংক্রমিতকে শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধি মেনে চলার পাশাপাশি সরকারের ৫ দফা কৌশলের অন্যতম হল টিকাকরণ অভিযান।
কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে। এই কাজে গতি আনার জন্য মুক্ত নীতি বাস্তবায়িত হচ্ছে। ২৮ এপ্রিল থেকে নতুন যারা টিকা পাবেন তাদের নাম নথিভুক্তকরণের কাজ শুরু হয়েছে।
রাজ্য ও কেন্দ্রশাসিত অঞ্চলগুলিকে ১৬,৫৪,৯৩,৪১০টি টিকার ডোজ কেন্দ্র বিনামূল্যে দিয়েছে। আজ সকাল ৮টা পর্যন্ত পাওয়া তথ্য অনুযায়ী ১৫,৭৯,২১,৫৩৭টি ডোজ দেওয়া হয়েছে। রাজ্য ও কেন্দ্রশাসিত অঞ্চলগুলির কাছে এখনও ৭৫,৭১,৮৭৩টি টিকার ডোজ রয়েছে। আগামী তিন দিনে আরও ৫৯,৭০,৬৭০টি ডোজ রাজ্য ও কেন্দ্রশাসিত অঞ্চলগুলিকে পাঠানো হবে।
SC/CB /NS
(Visitor Counter : 153
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৭১ কোটি ৯৪ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৫ কোটি ৭২ লক্ষেরও বেশি টিকার ডোজ রয়েছে এবং আরও ৭ লক্ষ ডোজ সরবরাহ করা হবে
নয়াদিল্লি, ১০ সেপ্টেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৭১ কোটি ৯৪ লক্ষ ৭৩ হাজার ৩২৫টি টিকার ডোজ সরবরাহ করা হয়েছে। এছাড়াও, ৭ লক্ষের বেশি ডোজ শীঘ্রই সরবরাহ করা হবে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৫ কোটি ৭২ লক্ষ ৭৪ হাজার ২৫টি ডোজ হাতে রয়েছে।
CG/BD/SB
(Visitor Counter : 109
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর পূর্বাঞ্চল উন্নয়ন মন্ত্রকের আওতায় মহিলা স্বনির্ভর গোষ্ঠীর সাফল্যের কাহিনী
নতুন দিল্লি, ২৯ ডিসেম্বর, ২০২১
২০১৪ সালে ‘সাহেই ফাউন্ডেশন’-এর মাধ্যমে ‘উত্তর পূর্বাঞ্চল কমিউনিটি ভিত্তিক সম্পদ পরিচালন ব্যবস্থাপনা প্রকল্প’ -এর সহায়তায় এইচ মাখাও গ্রামে ডেনলাং মহিলা স্বনির্ভর গোষ্ঠী গঠিত হয়েছিল। এই স্বনির্ভর গোষ্ঠীতে সভাপতি, সচিব এবং কোষাধক্ষ সহ ১৫ জন সদস্য রয়েছেন। মাসে দু’বার করে তাঁদের বৈঠকও হয়। তখন প্রতিটি সদস্যদের কাছ থেকে মাত্র ৪০ টাকা করে মাসে ৮০ টাকা করে সংগ্রহ করা হয়। ২০১৪ সালের এই স্বনির্ভর গোষ্ঠী প্রতিষ্ঠা হওয়ার পর, কোনো বাধা ছাড়াই ভালোভাবে এগিয়ে চলেছে। রোডগারের পাশাপাশি গ্রামে ছোট ছোট ডাস্টবিন রেখে পরিষ্কার-পরিচ্ছন্নতা বজায় রাখা এবং চিকিৎসা সুবিধার মতো একাধিক কাজ করে চলেছে এই স্বনির্ভর গোষ্ঠীর মহিলা সদস্যরা।
বিগত বছরে এই স্বনির্ভর গোষ্ঠীর মহিলা সদস্যরা তাদের আয় বৃদ্ধির জন্য মাশরুম, শাক-সব্জি চাষ, হাঁস-মুরগি পালন করেছে। তাঁদের যা লাভ হয়েছে, তা তাঁরা এই গোষ্ঠীর অ্যাকাউন্টে জমা রেখেছে। এই জমা অর্থ গোষ্ঠীর সদস্যদের বিভিন্ন উপকারে লাগে। ২০১৪ সালে যখন এই স্বনির্ভর গোষ্ঠী গঠিত হয়, তখন তাঁদের অ্যাকাউন্টে জিরো ব্যালেন্স ছিল। কিন্তু চলতি বছরে তাঁদের ব্যাঙ্ক অ্যাকাউন্টে ২.৫০ লক্ষেরও বেশি টাকা গচ্ছিত রয়েছে। এই অর্থ তাঁরা মাত্র ২ শতাংশ সুদের হারে সদস্যদের মধ্যে ঋণ হিসেবে দিয়ে থাকে।
CG/SS/SKD/
(Visitor Counter : 104
কেন্দ্রীয়মন্ত্রিসভা
কৃষি এবং অনুসারী ক্ষেত্রে সহযোগিতার জন্য ভারত ও চিলির মধ্যে স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন
নয়াদিল্লি, ১৫ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কৃষি এবং অনুসারী ক্ষেত্রে সহযোগিতার জন্য ভারত ও চিলির মধ্যে স্বাক্ষরিত সমঝোতাপত্রকে অনুমোদন দেওয়া হয়েছে। এই সমঝোতাপত্র অনুসারে অত্যাধুনিক কৃষিকাজের জন্য প্রয়োজনীয় নীতি প্রণয়নে উভয় দেশ পরস্পরকে সহযোগিতা করবে। এছাড়াও, জৈব পদ্ধতিতে কৃষিকাজে উৎপাদিত ফসলের ব্যবসা-বাণিজ্যের ক্ষেত্রে সংশ্লিষ্ট সমঝোতাপত্র সহায়ক হবে। ভারত এবং চিলির কৃষি প্রতিষ্ঠানগুলির মধ্যে উদ্ভাবন সংক্রান্ত বিভিন্ন বিষয় নিয়ে সহযোগিতার সুযোগ তৈরি হবে।
সমঝোতাপত্র অনুসারে চিলি-ভারত কৃষি সংক্রান্ত কর্মীগোষ্ঠী গঠন করা হবে। সংশ্লিষ্ট কর্মীগোষ্ঠী নির্দিষ্ট সময় অন্তর সমঝোতাপত্রের পর্যালোচনা করবে এবং এই সমঝোতাপত্র অনুসারে বিভিন্ন নীতি বাস্তবায়নের দিকটি নিশ্চিত করবে। প্রতি বছর ক্রমান্বয়ে ভারতে এবং চিলিতে কর্মীগোষ্ঠীর বৈঠক বসবে। সংশ্লিষ্ট সমঝোতাপত্রটির মেয়াদ হবে পাঁচ বছরের।
PG/CB/DM
(
প্রতিরক্ষামন্ত্রক
যুদ্ধ বিরতি লঙ্ঘন করলো পাকিস্তান
নয়াদিল্লি, ১৯ নভেম্বর, ২০১৯
নিয়ন্ত্রণ রেখা বরাবর যুদ্ধ বিরতি লঙ্ঘন করে চলেছে পাকিস্তান। বিগত তিন মাসে নিয়ন্ত্রণ রেখা বরাবর এ ধরনের ৯৫০টি ঘটনার তথ্য রয়েছে এবং একই ধরনের ৭৯টি ঘটনা ঘটেছে জম্মুতে আন্তর্জাতিক সীমান্ত বরাবর। বিগত তিন মাসে তিন জন জওয়ান শহীদ হয়েছেন এবং সাত জন আহত হয়েছেন।
ভারতীয় সেনা বাহিনীর পক্ষ থেকে যুদ্ধ বিরতি লঙ্ঘনের উপযুক্ত জবাব দেওয়া হয়েছে। পাশাপাশি, পাক কর্তৃপক্ষের সঙ্গে যুদ্ধ বিরতি লঙ্ঘন নিয়েও প্রশ্ন করা হয়েছে – হটলাইন, ফ্ল্যাগমিটিং, সেনাবাহিনীর ডিরেক্টরেট জেনারেলদের সঙ্গে কূটনৈতিক আলাপ-আলোচনার মাধ্যমে।
সোমবার রাজ্যসভায় এক প্রশ্নের লিখিত জবাবে এই তথ্য জানিয়েছেন প্রতিরক্ষা প্রতিমন্ত্রী শ্রী শ্রীপাদ নায়েক।
SSS/SB
(Visitor Counter : 36
প্রধানমন্ত্রীরদপ্তর
তৃণমূল স্তরে পরিবর্তনের কাণ্ডারীদের স্বীকৃতি দিয়েছে মন কি বাত : প্রধানমন্ত্রী
নয়াদিল্লি, ৩১ মার্চ, ২০২৩
প্রধানমন্ত্রী শ্রী নরেন্দ্র মোদী সিএনএন নিউজ ১৮ নেটওয়ার্কের ‘ভয়েস অফ ইন্ডিয়া- মোদী অ্যান্ড হিজ ট্রান্সফরমেটিভ মন কি বাত’ শীর্ষক কফি টেবিল পুস্তিকাটি প্রকাশের উদ্যোগের প্রশংসা করেছেন। এই বইতে মন কি বাত-এ যাঁদের কথা উল্লেখ করা হয়েছে, তাঁরা সমাজকে কিভাবে প্রভাবিত করেছেন তার উল্লেখ রয়েছে। উপরাষ্ট্রপতি এই পুস্তিকাটি প্রকাশ করেছেন।
উপরাষ্ট্রপতির এক ট্যুইট বার্তার প্রত্যুত্তরে প্রধানমন্ত্রী বলেছেন;
“তৃণমূল স্তরে যাঁরা বিভিন্ন পরিবর্তন নিয়ে এসেছেন তাঁদের স্বীকৃতি দেওয়াই #MannKiBaat –এর সব থেকে আকর্ষণীয় দিক। এই অনুষ্ঠানটির শততম পর্ব সম্প্রচারিত হতে চলেছে। সংশ্লিষ্ট অনুষ্ঠানে যাঁদের কথা বলা হয়, তাঁরা সমাজকে যেভাবে প্রভাবিত করেছেন তার স্বীকৃতি দেওয়ার @CNNnews18-এর উদ্যোগটি প্রশংসনীয়।”
PG/CB/NS
(
তথ্যওসম্প্রচারমন্ত্রক
কান-এ ভারতীয় প্যাভিলিয়নের উদ্বোধন
নয়াদিল্লি, ১৬ মে, ২০১৯
২০১৯-এর কান চলচ্চিত্র উৎসবে ভারতীয় প্যাভিলিয়নের উদ্বোধন করলেন তথ্য ও সম্প্রচার মন্ত্রকের সচিব শ্রী অমিত খারে। অনুষ্ঠানে উপস্থিত ছিলেন কান ফিল্ম মার্কেটের মার্শে দু ফিল্ম-এর একজিকিউটিভ ডিরেক্টর মিঃ জেরম পাইলার্ড, সিবিএফসি-র চেয়ারম্যান শ্রী প্রসূন যোশী এবং জাতীয় পুরস্কারপ্রাপ্ত চলচ্চিত্র পরিচালক শ্রীমতী রীমা দাস।
আন্তর্জাতিক ভারতীয় চলচ্চিত্র উৎসবের সুবর্ণ জয়ন্তী উপলক্ষে বিশেষ একটি পোস্টারের উদ্বোধন হল। সেইসঙ্গে, প্রকাশিত হল ফিল্ম গাইড। চলচ্চিত্রে পরিবেশের গুরুত্ব এবং ভারতে শ্যুটিং করার জন্য সরকারের উৎসাহদান সম্পর্কে বিভিন্ন বিষয় স্থান পেয়েছে এই ফিল্ম গাইডে।
উদ্বোধনী ভাষণে শ্রী অমিত খারে ভারতের সংবাদমাধ্যম এবং বিনোদন শিল্পের চলতি ধারা সম্পর্কে সকলকে অবহিত করেন। দেশে আঞ্চলিক সিনেমার গুরুত্ব, চলচ্চিত্রের শ্যুটিং-এ বিভিন্ন রাজ্যের উৎসাহদান, চলচ্চিত্র, পর্যটন ও অর্থনীতির মধ্যে আন্তঃসম্পর্ক গড়ে তোলার বিষয়টি সম্পর্কেও তিনি বক্তব্য রাখেন। অ্যানিমেশন এবং ভার্চুয়াল রিয়েলিটির মতো প্রযুক্তির গুরুত্ব সম্পর্কেও বলেন তিনি। ফিল্ম ফেসিলিটেশন অফিসের মাধ্যমে ভারতে চলচ্চিত্রের শ্যুটিং যাতে সহজে করা যায় তার জন্য সরকার কি পদক্ষেপ নিয়েছে সেকথাও জানান শ্রী খারে। ওই ফিল্ম ফেসিলিটেশন অফিসের মাধ্যমে চলচ্চিত্র নির্মাতা ‘এক জানালা’ পদ্ধতির সুবিধা পাচ্ছেন। শ্রী খারে আরও বলেন, বিদেশি চলচ্চিত্রকাররা যাতে এ দেশে শ্যুটিং করতে আরও আগ্রহী হন তার জন্য সরকার নতুন নতুন পন্থা খুঁজে দেখছে।
কান ফিল্ম মার্কেটের মার্শে দু ফিল্মের একজিকিউটিভ ডিরেক্টর মিঃ জেরম পাইলার্ড, ভারত এবং ভারতীয় চলচ্চিত্রকারদের সঙ্গে একসাথে মিলে কাজ করার বিশ্বব্যাপী আগ্রহের কথা জানান। শ্রী প্রসূন যোশী বলেন, ভারতীয় প্যাভিলিয়ন এমন একটি হাব যা শুধু ভাবনাকে প্রকাশ করছে না, সেই ভাবনাকে কিভাবে কার্যকরী রূপ দেওয়া যায় তাও জানাবে। শ্রীমতী রীমা দাস, দেশের মধ্যে আঞ্চলিক সিনেমাগুলিকে উৎসাহ দিতে সরকারি প্রচেষ্টার প্রশংসা করেন।
ভারতীয় প্যাভিলিয়নটি গড়া হয়েছে যাতে এ দেশের চলচ্চিত্রে বিভিন্ন আঞ্চলিক ভাষা, সংস্কৃতি, বৈচিত্র্য তুলে ধরা যায়। এর লক্ষ্য, ভারতে শ্যুটিং, চলচ্চিত্র নির্মাণ এবং পরিবেশনে আন্তর্জাতিক অংশীদারিত্বকে আমন্ত্রণ জানানো। শুধু তাই নয়, চিত্রনাট্য তৈরি, প্রযুক্তি, চলচ্চিত্রের বিক্রি – এই সবেও গুরুত্ব দেওয়া হয়েছে। ভারতীয় প্রতিনিধিরা এটিকে প্ল্যাটফর্ম হিসেবে ব্যবহার করতে পারবেন যেখানে তাঁরা আলাপ-আলোচনা চালাতে পারবেন আন্তর্জাতিক প্রতিনিধিদের সঙ্গে। এর ফলে, অন্য দেশ এবং অন্য সংস্থার সঙ্গে গড়ে উঠবে অংশীদারিত্ব। এই প্যাভিলিয়নের মাধ্যমে আন্তর্জাতিক চলচ্চিত্র সমাজ জানতে পারবে ভারত এবং ভারতীয় সিনেমা সম্পর্কে।
ভারতীয় প্রতিনিধিদল কান-এ কথা বলবেন গুরুত্বপূর্ণ ব্যক্তিদের সঙ্গে। প্রচার করবেন আইএফএফআই-এর সুবর্ণ জয়ন্তী সংস্করণ সম্পর্কে যা অনুষ্ঠিত হবে আগামী বছর। প্রযুক্তিবিদ এবং দক্ষ পেশাদারদের কাজে লাগাতে প্রতিনিধিদল দেশে পোস্ট-প্রোডাকশন হাবকে আন্তর্জাতিক চলচ্চিত্র নির্মাণ সংস্থাগুলির সামনে তুলে ধরবেন।
CG/AP/DM
(Visitor Counter : 295
স্বরাষ্ট্র মন্ত্রক
১৫ অক্টোবর থেকে যেসব বিদেশীরা চার্টার্ড প্লেনে ভারতে আসবেন কেন্দ্রীয় স্বরাষ্ট্রমন্ত্রক তাদের নতুন টুরিস্ট ভিসা দেওয়া শুরু করছে
নতুন দিল্লি, ০৭ অক্টোবর, ২০২১
কোভিড-১৯ মহামারীর কারণে গত বছর যারা ভিসা পেয়েছিলেন তাদের সবার ভিসা বাতিল করা হয়েছে। কোভিড-১৯ মহামারীর সংক্রমণ আটকাতে কেন্দ্র আন্তর্জাতিক স্তরে যাওয়া আসার ক্ষেত্রে বিভিন্ন বিধি নিষেধ আরোপ করেছে। কোভিড পরিস্থিতির পর্যালোচনা করে পরবর্তীকালে টুরিস্ট ভিসা ছাড়া অন্যান্য ভিসা নিয়ে যারা ভারতে আসেন তাদের জন্য ভিসার ব্যবস্থা করা হয়েছে।
তবে, বিভিন্ন রাজ্য সরকার এবং পর্যটন ক্ষেত্রের সঙ্গে সংশ্লিষ্ট সকলে কেন্দ্রীয় স্বরাষ্ট্রমন্ত্রককে বিদেশী পর্যটকদের ভারতে আসার জন্য টুরিস্ট ভিসার দেওয়ার অনুরোধ জানায়। তাই স্বাস্থ্য ও পরিবারকল্যাণ মন্ত্রক, বিদেশ মন্ত্রক, অসামরিক বিমান চলাচল মন্ত্রক, পর্যটন মন্ত্রক, যে সব রাজ্যে বিদেশী পর্যটকদের বেশি সংখ্যায় আসার সম্ভাবনা আছে সেই সব রাজ্য সরকারগুলির সঙ্গে কেন্দ্রীয় স্বরাষ্ট্র মন্ত্রক আলাপ-আলোচনা শুরু করে।
বিভিন্ন সুত্র থেকে প্রাপ্ত তথ্যের ভিত্তিতে কেন্দ্রীয় স্বরাষ্ট্র মন্ত্রক সিদ্ধান্ত নিয়েছে, ১৫ই অক্টোবর থেকে যারা চার্টার্ড প্লেনে ভারতে আসবেন, তাঁদের জন্য নতুন টুরিস্ট ভিসা দেওয়া হবে। যারা চার্টার্ড প্লেনে আসবেন না, তাঁরা ১৫ই নভেম্বরের পর নতুন করে টুরিস্ট ভিসা পাবেন। বিভিন্ন সময়ে স্বাস্থ্য ও পরিবারকল্যাণ মন্ত্রক কোভিড-১৯ সংক্রান্ত যে সব নিয়মাবলী প্রকাশ করে, সেগুলি সব কটিই ౼ বিদেশী পর্যটক, যে পরিবহণ সংস্থা তাঁদের নিয়ে আসবে এবং গন্তব্যস্থানে পর্যটনের সঙ্গে যুক্ত সংশ্লিষ্ট সকলকে মেনে চলতে হবে।
ভিসা এবং আন্তর্জাতিক ভ্রমণের ক্ষেত্রে কোভিড-১৯ এর বর্তমান পরিস্থিতি বিবেচনা করে বিধিনিষেধে ছাড় দেওয়া হয়েছে।
CG/CB/SKD/
(Visitor Counter : 291
নির্বাচনকমিশন
আসাম থেকে রাজ্যসভার আসনে উপ-নির্বাচনের বিষয়
নয়াদিল্লি, ০৪ ফেব্রুয়ারি, ২০২১
আসাম থেকে একটি রাজ্যসভার আসন শূন্য রয়েছে। শ্রী বিশ্বজিৎ দাইমারি’র পদত্যাগের কারণে এই আসনটি শূন্য হয়।
ভারতের নির্বাচন কমিশন এই শূন্য আসন পূরণে ভোট গ্রহণের সিদ্ধান্ত নিয়েছে। কমিশন জানিয়েছে, আগামী ১১ই ফেব্রুয়ারি এ বিষয়ে বিজ্ঞপ্তি জারি হবে। মনোনয়ন জমা দেওয়ার শেষ তারিখ ১৮ই ফেব্রুয়ারি। মনোনয়নপত্রগুলি পরীক্ষা করে দেখা হবে ১৯শে ফেব্রুয়ারি। মনোনয়ন প্রত্যাহারের শেষ দিন ২২শে ফেব্রুয়ারি। ভোট গ্রহণ পর্ব শুরু হবে সকাল ৯টায় এবং চলবে বিকেল ৪টে পর্যন্ত। ভোট গণনা হবে পয়লা মার্চ বিকেল ৫টায়। ৩রা মার্চের মধ্যে নির্বাচন প্রক্রিয়া সম্পূর্ণ হবে।
কমিশন জানিয়েছে, কোভিড নিয়ম বিধি মেনে নির্বাচন প্রক্রিয়া সম্পূর্ণ করা হবে। নির্বাচনী কাজের সঙ্গে যুক্ত প্রত্যেক ব্যক্তির ফেসমাস্ক পরা বাধ্যতামূলক। নির্বাচনের জন্য হল/ঘর/নির্বাচন প্রাঙ্গণে প্রবেশের সময় প্রত্যেক ব্যক্তির থার্মাল স্ক্যান করা হবে। হ্যান্ড স্যানিটাইজারের ব্যবস্থা রাখতে হবে। রাজ্য সরকার ও কেন্দ্রীয় স্বরাষ্ট্র মন্ত্রকের কোভিড বিধি অনুযায়ী সামাজিক দূরত্ব বজায় রাখা বাধ্যতামূলক। কোভিড-১৯ সংক্রান্ত নিয়মবিধি অনুযায়ী, নির্বাচন প্রক্রিয়া সম্পন্ন করা হচ্ছে কিনা তা সুনিশ্চিত করার জন্য আসামের মুখ্যসচিব একজন শীর্ষ আধিকারিককে নিয়োগ করবেন। আসামের মুখ্য নির্বাচনী আধিকারিককে এই নির্বাচন প্রক্রিয়া অবজার্ভার হিসাবে নিয়োগ করেছে কমিশন।
প্রধানমন্ত্রীরদপ্তর
জাপানের প্রধানমন্ত্রী শিনজো আবে প্রধানমন্ত্রী নরেন্দ্র মোদীকে অভিনন্দন জানিয়েছেন
নয়াদিল্লি, ২৩ মে, ২০১৯
জাপানের প্রধানমন্ত্রী শ্রী শিনজো আবে সাধারণ নির্বাচনে শ্রী প্রধানমন্ত্রী নরেন্দ্র মোদীর বিপুল বিজয়ে অভিনন্দন জানিয়েছেন। প্রধানমন্ত্রী নরেন্দ্র মোদী জাপানের প্রধানমন্ত্রীর শুভেচ্ছার জন্য তাঁকে ধন্যবাদ জানান। আজ ২৩ জানুয়ারী ২০১৯ জাপানের প্রধানমন্ত্রী শ্রী নরেন্দ্র মোদীর দলের বিপুল বিজয়ের জন্য তাঁকে ফোন করেন।
উভয় নেতার মধ্যে কথাবার্তার সময় গত ৫ বছরে ভারত-জাপান দ্বিপাক্ষিক সম্পর্ক নিবিড় করার প্রসঙ্গটি ওঠে। শান্তি, প্রগতি এবং সমৃদ্ধির লক্ষে দু-দেশের মধ্যে বিশেষ কৌশলগত এবং আন্তর্জাতিক স্তরে অংশিদারিত্বের বিষয়ে উভয় নেতা আবারও অঙ্গীকার ব্যক্ত করেছেন।
আগামী মাসে ওসাকায় জি-২০ শীর্ষ সম্মেলনে দুই প্রধানমন্ত্রী সাক্ষাতের জন্য অধীর আগ্রহে অপেক্ষা করেন।
এবছরের শেষে পরবর্তী ভারত-জাপান বার্ষিক শীর্ষ সম্মেলনে প্রধানমন্ত্রী নরেন্দ্র মোদী জাপানের প্রধানমন্ত্রী শিনজো আবে-কে আমন্ত্রণ জানান।
CG/CB/NS
(Visitor Counter : 92
স্বরাষ্ট্র মন্ত্রক
ক্যাবিনেট সচিবের পৌরহিত্যে ঘূর্ণিঝড় তকতের পরিস্থিতি নিয়ে জাতীয় বিপর্যয় ব্যবস্থাপনা কমিটির বৈঠক
নয়াদিল্লী, ১৬ মে, ২০২১
আরব সাগরে সৃষ্ট ঘূর্ণিঝড় তকতের কারণে জাতীয় বিপর্যয় ব্যবস্থাপনা কমিটির একটি বৈঠক অনুষ্ঠিত হয়েছে। ক্যাবিনেট সচিব শ্রী রাজীব গৌবার পৌরহিত্যে ভিডিও কনফারেন্সের মাধ্যমে এই বৈঠকে গুজরাট, মহারাষ্ট্র, গোয়া, কর্ণাটক, কেরালা ও তামিলনাড়ুর মুখ্যসচিব এবং লাক্ষ্মাদ্বীপ ও দাদরা-নগর হাভেলী-দমন ও দিউ কেন্দ্রশাসিত অঞ্চল দুটির প্রশাসকের পরামর্শদাতারা যোগ দেন। বিভিন্ন কেন্দ্রীয় মন্ত্রকের সচিবরাও বৈঠকে যোগ দেন।
কেন্দ্রীয় ও রাজ্যস্তরের বিভিন্ন সংস্থার প্রস্তুতি খতিয়ে দেখে শ্রী গৌবা ঘূর্ণিঝড়ে যেসব অঞ্চল প্রভাবিত হতে পারে সেখান থেকে মানুষকে দ্রুত সরিয়ে নিয়ে যাওয়ার জন্য গুরুত্ব দেন। এর ফলে জীবনহানি এড়ানো যাবে। বিদ্যুৎ, টেলি-যোগাযোগ সহ অন্যান্য পরিষেবা যাতে ঘূর্ণিঝড়ের পর দ্রুত স্বাভাবিক করা যায় তার জন্য সব রকমের প্রস্তুতি নেওয়া হয়েছে। হাসপাতাল এবং কোভিড কেয়ার সেন্টারগুলিতে নিয়মিত অক্সিজেন সরবরাহ নিশ্চিত করতে সবরকমের ব্যবস্থা নিতে হবে। ক্যাবিনেট সচিব কেন্দ্র ও সংশ্লিষ্ট রাজ্যগুলির সঙ্গে একযোগে কাজ করার নির্দেশ দিয়েছেন।
যেসব রাজ্যে ঘূর্ণিঝড়ের কারণে সমস্যা দেখা দিতে পারে সেইসব রাজ্যগুলির মুখ্যসচিবরা কমিটিকে বিপর্যয় ব্যবস্থাপনার বিভিন্ন প্রস্তুতির বিষয়ে জানিয়েছেন। খাবার, পানীয় জল সহ অন্যান্য অত্যাবশ্যক পণ্য যথেষ্ট পরিমাণে মজুত রাখা হয়েছে এবং বিদ্যুৎ ও টেলি-যোগাযোগের মতো প্রয়োজনীয় পরিষেবাগুলি যাতে বজায় রাখা যায় সে বিষয়েও সবরকমের প্রস্তুতি নেওয়া হয়েছে।
জাতীয় বিপর্যয় মোকাবিলা বাহিনী জানিয়েছে তারা সংশ্লিষ্ট রাজ্যগুলির জন্য ৭৯টি দলকে মোতায়েন করেছে। এছাড়াও ২২টি দলকে প্রস্তুত রাখা হয়েছে। সেনাবাহিনী, নৌবাহিনী, উপকূলরক্ষী বাহিনীর ত্রাণ ও উদ্ধারকারী দল জাহাজ এবং বিমান নিয়ে প্রস্তুত রয়েছে।
CG/CB /NS
(Visitor Counter : 100
রেলমন্ত্রক
শ্রী পীযূষ গোয়েল ‘স্টেশন স্বচ্ছতা সমীক্ষা প্রতিবেদন’ প্রকাশ করলেন, পরিদর্শন করলেন সাফাই যন্ত্রপাতি এবং জাতীয় রেল মিউনিয়ামে উদ্বোধন করলেন মহাত্মা গান্ধী শীর্ষক এক প্রদর্শনীর
নয়াদিল্লি, ২ অক্টোবর, ২০১৯
রেল এবং বাণিজ্য ও শিল্পমন্ত্রী শ্রী পীযূষ গোয়েল স্টেশনগুলির স্বচ্ছতা সমীক্ষা প্রতিবেদন প্রকাশ করেছেন। নতুন দিল্লি রেল স্টেশনে মহাত্মা গান্ধীর ১৫০তম জন্মবার্ষিকী উপলক্ষে আয়োজিত অনুষ্ঠানে তিনি অংশ নেন।
মাননীয় প্রধানমন্ত্রী শ্রী নরেন্দ্র মোদী দেশ জুড়ে যে স্বচ্ছতার ডাক দিয়েছেন তারই অঙ্গ হিসেবে রেল একাধিক পদক্ষেপ নিয়েছে। জাতির জনকের ১৫০তম জন্মবার্ষিকী উপলক্ষে ভারতীয় রেল ২ অক্টোবর স্বচ্ছতা সংক্রান্ত বিভিন্ন কর্মসূচি হাতে নেয়। রেলওয়ে বোর্ডের চেয়ারম্যান শ্রী বিনোদ কুমার যাদব, রেল বোর্ডের অন্য সদস্যরা, নর্দার্ন রেলের জেনারেল ম্যানেজার এবং রেলের বরিষ্ঠ আধিকারিকরা ঐ অনুষ্ঠানে উপস্থিত ছিলেন।
শ্রী গোয়েল এবং অন্য বিশিষ্ট ব্যক্তিরা মহাত্মা গান্ধী শীর্ষক একটি প্রদর্শনী এবং সাফাই অভিযানে ব্যবহারযোগ্য নানা ধরনের যন্ত্রপাতি ও উপকরণ পরিদর্শন করেন। তাঁরা বায়ো-টয়লেটের বৈশিষ্ট্যগুলি সম্পর্কে অবহিত হন এবং রেলের নতুন প্রজন্মের কামরাগুলি পরিদর্শন করেন। বর্জ্য এবং ফেলে দেওয়া বস্তু ব্যবস্থাপনা উদ্যোগের অধীনে ফেলে দেওয়া যন্ত্রপাতি দিয়ে তৈরি বাপু’র একটি ভাস্কর্য প্রদর্শিত হয়েছে যা সকলের নজর কাড়ে। মন্ত্রী ভিডিও কনফারেন্সের মাধ্যমে জাতীয় রেল মিউজিয়ামে মহাত্মা গান্ধী শীর্ষক একটি প্রদর্শনীরও উদ্বোধন করেন।
অনুষ্ঠানে শ্রী পীযূষ গোয়েল বলেন যে বর্তমানে তাঁরা ভারতকে স্বচ্ছ ভারত, স্বস্থ ভারত এবং উন্নত ভারত হিসেবে গড়ে তোলার জন্য দায়বদ্ধ। ভারতীয় রেল তারই অঙ্গ হিসেবে যাত্রীদের স্বাস্থ্যকর ও স্বচ্ছ পরিবেশ দিতে সচেষ্ট। সাধারণ মানুষের মানসিকতায় যে পরিবর্তন এসেছে, সেটাকে গুরুত্ব দেওয়ার প্রয়োজন রয়েছে। বর্তমানে ভারত একটি অন্যতম দেশ যারা স্বচ্ছতাকে অগ্রাধিকার দেয়। আজ ভারতীয় রেলে ৬,৫০০-রও বেশি স্টেশনে স্বচ্ছতা অভিযান চলছে যার থেকে প্রমাণ হয় ভারতীয় রেল ট্রেন, স্টেশন এবং সংলগ্ন চত্বরকে পরিষ্কার রাখতে কতটা সচেষ্ট। ভারতীয় রেল ১৬ই সেপ্টেম্বর থেকে ২রা অক্টোবর স্বচ্ছতা পাখওয়াড়া পালন করেছে। এই দিন থেকেই ভারতীয় রেলের চত্বরে একবার ব্যবহারযোগ্য প্লাস্টিক নিষিদ্ধ করা হল। শ্রী গোয়েল আরও বলেন, সুরক্ষাকেই প্রথম অগ্রাধিকার দেওয়া হচ্ছে। ভারতীয় রেল শুধুমাত্র এলএইচবি কামরাই তৈরি করা শুরু করেছে এবং এই এলএইচবি কামরাগুলিতে থাকছে বায়ো-টয়লেট।
CG/AP/DM
(Visitor Counter : 26
তথ্যওসম্প্রচারমন্ত্রক
কলকাতা আন্তর্জাতিক বই মেলায় প্রকাশনা বিভাগের স্টলের উদ্বোধন করেছেন তথ্য ও সম্প্রচার মন্ত্রকের পূর্বাঞ্চলীয় মহানির্দেশক
কলকাতা, ২৮ ফেব্রুয়ারি, ২০২২
তথ্য ও সম্প্রচার মন্ত্রকের পূর্বাঞ্চলীয় মহানির্দেশক শ্রী ভূপেন্দ্র কাইন্থোলা আজ কলকাতা আন্তর্জাতিক বই মেলায় প্রকাশনা বিভাগের স্টলের উদ্বোধন করেছেন। কলকাতার বিধাননগরে সেন্ট্রাল পার্ক মেলা প্রাঙ্গণে অনুষ্ঠিত ২০২২ – এর কলকাতা আন্তর্জাতিক বই মেলায় প্রকাশনা বিভাগের স্টল নম্বর – ৩৩০। উদ্বোধনী অনুষ্ঠানে মন্ত্রকের পূর্বাঞ্চলীয় উপ-মহানির্দেশক শ্রীমতী জেন নামচু এবং প্রকাশনা বিভাগের ডেপুটি ডায়রেক্টর শ্রী কে এ মল্লিক সহ বিশিষ্টজনরা উপস্থিত ছিলেন।
এই স্টলে বাংলা, হিন্দি ও ইংরাজী ভাষায় ২ হাজারেরও বেশি বই বিক্রির জন্য রাখা হয়েছে। ভারতীয় সংস্কৃতি, সাহিত্য, ঐতিহ্য, স্বাধীনতা আন্দোলনের উপর এই বইগুলি লেখা হয়েছে। ক্রেতারা বেশ কিছু বইয়ের উপর ৭০ শতাংশ পর্যন্ত ছাড় পাবেন। প্রকাশনা বিভাগের নতুন প্রকাশিত বইগুলিও বিক্রির জন্য রাখা হবে। বই মেলা ১৩ই মার্চ পর্যন্ত প্রতিদিন দুপুর ১২টা থেকে রাত ৮টা পর্যন্ত বই প্রেমীদের জন্য খোলা থাকবে।
CG/CB/SB
(Visitor Counter : 32
মৎস্য ও পশু পালন এবং দুগ্ধশিল্প মন্ত্রক
দুধ প্রক্রিয়াকরণ ক্ষমতা ৫.৩৫ কোটি টন থেকে বেড়ে ২০২৫ সালের মধ্যে হবে ১০.৮ কোটি টন
নয়াদিল্লী, ১৮ ফেব্রুয়ারি, ২০২০
ভারতে দুধ উৎপাদন ৫ বছরে ৬.৪ শতাংশ বৃদ্ধি পেয়েছে। ২০১৪-১৫ অর্থবর্ষে ১৪.৬৩ কোটি টন দুধ উৎপাদন করা হত, ২০১৮-১৯ অর্থবর্ষে তা ১৮.৭৭ কোটি টনে পৌঁছেছে। দুধ উৎপাদনের ৫৪ শতাংশ বাজারের উদ্বৃত্ত হয়ে থাকে, বাকি ৪৬ শতাংশ স্হানীয় মানুষের চাহিদা পূরণের কাজে ব্যবহার করা হয়ে থাকে। বিগত দু বছরে সমবার ক্ষেত্র থেকে দুধ কেনা ৯ শতাংশ বৃদ্ধি পেয়েছে। পশুপালন এবং ডেয়ারি দপ্তর জেনেটিক পদ্ধতির উন্নতি করে এবং উপকরণের খরচ কমিয়ে দুধের উৎপাদন বাড়ানোর লক্ষ্যে কাজ করে চলেছে। দুধের গুনমান বৃদ্ধি করতে উদ্যোগ নেওয়া হয়েছে। সাধারণ মানুষ নিরাপদে দুধ কিনতে পারেন তারজন্য গ্রামগঞ্জে এবং ডেয়ারি প্লান্টে দুধ পরীক্ষার মতো সুবিধা সহ বিশেষ কর্মসূচি চালু করা হয়েছে। স্হানীয় ও আর্ন্তজাতিক বাজারে দুগ্ধজাত পণ্যের চাহিদা বৃদ্ধির কথা মাথায় রেখে কম খরচে আরও ভালো মানের দুধ উৎপাদন করার ওপর জোর দিয়েছে সরকার। এজন্য সরকার এই ক্ষেত্রে বেসরকারি বিনিয়োগ এনেছে এবং গ্রামীণ মানুষের কর্মসংস্হানের মাধ্যমে আয়বৃদ্ধি করা হচ্ছে। পশুপালন এবং ডেয়ারি, খাদ্য প্রক্রিয়াকরণ, কৃষি, সমবায়, কৃষি কল্যাণ, গ্রামোন্নয়ন মন্ত্রক এবং রাজ্য সরকারগুলি এই ক্ষেত্রে একাধিক উদ্যোগ নিয়েছে।
CG/SS/NS
(Visitor Counter : 153
ক্রেতা, খাদ্যএবংগণবন্টনমন্ত্রক
২০২১-২২-এর খরিফ বিপনন মরশুমে  ৬০৬.১৯ লক্ষ মেট্রিক টন ধান সংগ্রহ করা হয়েছে
নতুন দিল্লি, ২৪ জানুয়ারি, ২০২২
২০২১-২২-এর খরিফ বিপনন মরশুমে কৃষকদের কাছ থেকে ন্যূনতম সহায়ক মূল্যে মসৃণ ভাবে ধান সংগ্রহ অব্যাহত রয়েছে। মন্ত্রকের পরিসংখ্যান অনুযায়ী ২০২১-২২ খরিফ বিপনন মরশুমে ২৩ জানুয়ারি পর্যন্ত ৬০৬.১৯ লক্ষ মেট্রিক টন ধান সংগ্রহ করা হয়েছে। পশ্চিমবঙ্গ সহ গুজরাট, আসাম, হরিয়ানা, হিমাচল প্রদেশ, জম্মু ও কাশ্মীর, ঝাড়খন্ড, পাঞ্জাব, তেলেঙ্গানা, রাজস্থান, কেরালা, তামিলনাড়ু প্রভৃতি রাজ্য ও কেন্দ্রশাসিত অঞ্চল থেকে এই ধান সংগৃহীত হয়েছে।
চলতি খরিফ বিপনন মরশুমে প্রায় ৭৭ লক্ষ কৃষক এই ধান সংগ্রহ থেকে লাভবান হয়েছেন। এমনকি, ১ লক্ষ ১৮ হাজার ৮১২ কোটি টাকার বেশি ন্যূনতম সহায়ক মূল্যে এই ধান সংগৃহীত হয়েছে।
মন্ত্রকের পরিসংখ্যান অনুযায়ী ২০২১-২২ খরিফ বিপনন মরশুমে ২৩ জানুয়ারী পর্যন্ত পশ্চিমবঙ্গ থেকে ৫ লক্ষ ৪৭ হাজার ৪৩৬ মেট্রিক টন ধান সংগ্রহ করা হয়েছে। এর ফলে ২ লক্ষ ২৮ হাজারের বেশি কৃষক লাভবান হয়েছেন এবং ন্যূনতম সহায়ক মূল্যে ১ হাজার ৭২ কোটি টাকার বেশি ধান সংগ্রহ করা হয়েছে।
CG/BD/AS/
(Visitor Counter : 95